messages: Tutvu uudislooga ja esita sellele vastav lühikokkuvõte ühe või kahe lausega. Vasta alati ainult eesti keeles!
  
  Tekst:
  
  Toimetulekumäära suurendamist 1200-le kroonile taotles eelarve läbirääkimiste käigus juba sotsiaalminister Hanno Pevkur siis ei peetud võimalikuks tema taotlust rahuldada. Nüüd on see teema üha aktuaalsemalt üles tõusnud ja ilmselt leidis koalitsioon, et mõistlikum on taoline trump oma kritiseerijatelt ära võtta. Isamaa ja Res Publica Liidu poliitikasekretär Margus Tsahkna. Ma arvan, et see on teema, mis kõikide opositsioonierakondade poolt on saanud võib-olla kõige rohkem kriitikat, et kas valitsus ei mõtle nende inimeste peale, kellel on raskusi toimetulekuga, et siis siin koalitsioon, võib küll öelda, et see on muudatusettepanek, mis on tehtud küll roheliste poolt seetõttu, et nende allikas on valitsuse reserv, mis on mõistlik ja me toetame seda. Ja võibolla see toob tõesti leevendust nendele inimestele, kes lähevad vastu raskele talvele, neil on toimetulekuga keeruline olukord. Rohelised ise on muidugi rahul fraktsiooni esimees Valdur Lahtvee See oli üks meie olulisematest ettepanekutest, kuna toimetulek on täna probleem ja, ja see toimetulekupiir on olnud praegusel tasemel väga mitu aastat ja vaadates tänast olukorda, kus hinnad tõusevad, selline abi riigi poolt just vähe kindlustatumatele gruppidele on vajalik ja selle üle on meil ainult hea meel. Tegelikult on ettepanekuga toimetulekupiiri tõstmiseks tulnud välja kõik opositsioonierakonnad, aga katteallikana on Keskerakond näidanud astmelise tulumaksu kehtestamise sotsiaaldemokraadid, riigivara müügi, nende fraktsiooni esimees Eiki Nestor ennast puudutatuna ei tunne. Täiesti ükstaskõik, kas koalitsioon nõustub roheliste, sotsiaaldemokraatide või kellegi teise, kolmanda, neljanda või kuuenda ettepanekuga kui toimetulekupiir tõuseb. See on väga hea. Keskerakonna esindaja, riigikogu aseesimees Jüri Ratas on sisuliselt samal arvamisel. See on kokkuvõttes ju hea, sest et Keskerakond on tõesti seisnud selle eest, et toimetulekutoetus peab Eestis olema kõrge ja 1000 krooniga ära ei ela ja on olnud meie Meie mõttes, et see on 1200 krooni juurde, see tõuseks ja nüüd see tõuseb, eks see ikkagi see põhimõte, et kuidas siis on, et vale mees ei tohi teha õigeid asju või õige mees ei tohi teha valesid asju. Et eks see kehtib Eesti poliitilises ühiskonnas, millest on kurb, aga, aga ma arvan, et lõpptulemus, et see toimetulekutoetus tõuseb, on ju väga tervitatav. Kui palju see otsus aga maksma läheb, rahanduskomisjoni esimees, reformierakondlane Taavi Rõivas. Selle muudatuse hind on 64 miljonit krooni. Võib eeldada, et tulevastel aastatel see mõju väheneb, kuivõrd väheneb ka nende inimeste hulk, kes on toimetulekuraskustesse sattunud. Kuna me räägime sellest jah 2011. aasta kontekstis praegu siis 2011. aasta eelarvesse peame leidma täiendavaid vahendeid 64 miljoni krooni ulatuses.
messages: user
messages: Valitsusliidu eestseisus otsustas toetada tuleva aasta riigieelarve eelnõus toimetulekupiiri tõstmist 1000-lt 1200-le kroonile.
messages: assistant